Downloaded from YTS.MX
Official YIFY movies site: YTS.MX
TEKSAS A&M, HALL OF FAME 2.9. 2022
Hall of Famen tuorein tulokas on Texas A&M:n historian tärkeimpiä pelaajia.
Hyvänen aika! Katsokaa tuota!
A&M on tehnyt sen!
Hän sai Heisman-palkinnon.
Siinä tulee Johnny Football.
Heisman-palkinto meni ensimmäistä kertaa pelinrakentajatulokkaalle.
Tätä ei voi jättää katsomatta.
Hän on elävä legenda. Johnny Manziel.
Minäpä kerron teille, miten voin olla tässä tänään 29-vuotiaana.
Kun tulin tänne vuonna 2011, täällä oli erilaista.
Hän on kuin jalkapallon Rolling Stones tai Beatles.
Stadionkin oli erilainen.
Pöhinää oli vähemmän.
…nosti A&M:n taas pinnalle.
Ennen runkosarjan alkua Johnny Manziel oli tuntematon.
Monet tekemäni asiat olisi helppoa vain sivuuttaa. Kadun montaakin asiaa.
Johnny Manziel on pulassa.
…syyte pahoinpitelystä. -Manziel on katkaisussa.
Perhe pelkää hänen joutuneen syöksykierteeseen.
Samalla olen myös paljosta ylpeä.
Olen kiitollinen jokaisesta läsnäolijasta.
Olette tukeneet minua hyvinä ja huonoina aikoina -
sekä aikoina, joissa ei ollut mitään järkeä.
Haluan kiittää teitä koko sydämestäni.
Kiitos ja gig 'em.
Opiskeluaikasi oli kaikista tempuistasi huolimatta hienoa aikaa.
Kiitos teille.
Mitä kuuluu? -Olen A&M-fani sinun takiasi.
Mitä teet nykyään? -Nautin elämästä Scottsdalessa.
Joko hankit lentokoneen? -Se puuttuu vielä.
Tehdään se rahaele. -Selvä.
Kiitos. -Oli kiva nähdä.
Kiitos kaikesta. -Kiitos.
Kiva nähdä teitä.
Miten menee? Mukava nähdä taas.
Kiva nähdä. Kiitos.
Ei pesismailojakaan vaihdeta kesken sarjan.
Sitä on jalkapalloilijana yhtä ja ihan vain ihmisenä jotain muuta.
Minun kohdallani noiden välinen ero oli todella suuri.
Melkein kuin joku alter ego.
Halusin olla Johnny Football. Hänellä oli aina hauskaa.
Kun minulta kysyttiin, pidänkö lempinimestäni…
Rakastin sitä. Sehän oli mahtava.
JFF, Johnny Fucking Football. Terve.
Jalkapallo on Texasissa kaikki kaikessa.
Jos joku ei pelaa, hän on joko liian vässykkä tai surkea pelaaja.
Kun perjantai-iltana pelataan, kaupunki pysähtyy. Jalkapallojoukkue oli tärkein.
Tapasin Johnnyn ensi kertaa koulussa.
Pidimme molemmat videopeleistä, jalkapallosta ja tytöistä,
eli samat asiat olivat meille tärkeimpiä elämässä.
Tuntemani Johnny on nuori, joka haluaa tulla niin hyväksi pelaajaksi kuin voi,
ja ajaa sen jälkeen vanhalla lava-autolla karjatilalle juomaan kaljaa.
Kutsuin häntä Nate-sedäksi. Hän oli oikea käteni.
Olimme kunnon maalaispoikia.
Onko Unelmien kentät tuttu sarja?
Valppaana ja sydämellä.
Sellainen Kerrville oli. Intensiivistä tekemistä ja valtavan vaativia isiä.
Johnny syntyi synttärinäni.
Meillä on samat maneerit ja syntymäpäivä. Hän on kuin uusinta minusta.
Siinä hän on. -Paul!
Perheen kuri oli peräisin minulta.
Lapset täytyy opettaa tekemään aina oikein.
Me olemme tosiaan parhaat ystävät.
Neljännen kouluvuoteni lopussa muutimme Kerrvilleen.
Siellä elämän rytmi oli meille aivan uutta.
Tivy High Schoolin jalkapallo-ohjelma oli lähes sotilaallinen,
ja siinä oltiin parhaiden kavereiden kanssa.
Siinä ei ollut varaa härvätä, vaan siinä toteltiin.
Isä halusi minut mukaan ohjelman ankaruuden vuoksi.
Päivät alkoivat seitsemältä jalkapallolla.
Eri punttipiste joka päivä. Kuusi pistettä ja valmentajaa.
Koulun jälkeen treenattiin taas, eli joka päivä oli tuplatreenit.
Kerrvillen ja Tivyn tavat ja mantra "Tivy taistelee aina" -
pysyivät voimassa aina valmistumiseen asti.
Kymmenennellä luokalla Johnny pääsi aloittajaksi.
Muistan, mitä katsomossa puhuttiin.
"Kuka se Manziel on? Tänään on joku uusi aloittaja."
Mietin vain, että se on menoa nyt.
TIVY TAISTELEE AINA
Pelattava kuvio oli tin trap, jossa minä otan pallon,
keskimmäinen linjamies blokataan ja minä juoksen täysillä keskeltä läpi.
Puolustus avautui kuin Punainenmeri, ja keskellä oli täydellinen käytävä.
Lähdin juoksuun ja tein maalin.
Joku sai rangaistuksen ja maali hylättiin.
Olimme 10 jaardin viivalla.
Valmentaja viittoi kuvioksi sky two.
Katsoin koodiranneketta ja sen jälkeen taas valmentajaa.
Se paskiainen määräsi uuden tin trapin.
Aloitus Manzielille. Hän taitaa viedä tämän perille asti!
Juoksin 10 jaardin viivalta 90 jaardin mittaisen touchdownin.
90 jaardin touchdown Johnny Manzielilta.
Kaikki alkaa täältä ja tuhansilta vastaavilta kentiltä ympäri maata.
Täällä kasvaa huomisen pelinrakentajia.
Kaikki haluavat pelinrakentajiksi.
Linjamiestä ei katso kukaan muu kuin hänen vaimonsa ja äitinsä.
Pelitapani pelinrakentajana oli erilaista jalkapalloa.
Nuorena seurasin Brett Favrea, joka pelasi valtavasti eri kuvioita.
…Brett Favre ja Vince Young, jonka tyylillä haluaisin itse pelata.
Yhden kuvion muistan lopun elämääni. Vince Young ja pump fake.
Hämäys onnistui.
Se sopi siihen, miten minulle oli luontevaa pelata.
Yritä pitää kyynärpää ainakin olkapään tasolla.
Tuo hartialinjasi aloituslinjan suuntaiseksi ennen syöttämistä.
Pallon täytyy pysyä tiukasti hallinnassa.
Vaikka olin ehkä vähän alle 180-senttinen, ei minun tarvinnut miettiä sitä.
Manziel tekee Antlersille maalin.
Juoksin vain ja pelasin kuin takapihalla.
Älä jää taklattavaksi ja syötä vapaana olevalle.
Hän loikkasi pystyssä seisovan miehen yli kuin aituri.
Hän pelasi kuin lapsia vastaan ja vei heitä täysin.
Hän teki 7 maalia Fredericksburgia vastaan ensimmäisellä puoliskolla.
Tilaston perusteella tämä mies ei petä.
Hän sai Associated Pressin vuoden pelaaja -palkinnon.
Manziel on maineensa veroinen.
Touchdown! Touchdown: Johnny Manziel.
…ja katsokaapa näitä tilastoja.
3 609 jaardia. -75 maalia.
Luulin, että luku oli koko uralta, mutta se on tältä kaudelta.
Viimeisenä kouluvuonna tarjouksia alkoi tulla.
Ei mitään valtavaa,
mutta halusin pelata Texasin yliopistossa.
En ollut saanut kuin tavallisia rekrytointikirjeitä.
Hän kasvoi Longhorns-paitojen, -lakkien ja muiden fanituotteiden keskellä.
Hän kai uskoi päätyvänsä Texasin yliopistoon, mutta toisin kävi.
Eräänä päivänä kävelin valmentajan huoneeseen,
ja hän sanoi: "Texas A&M tarjosi sinulle koko paketin."
Pelinrakentajan kouluttaminen ei ole yksinkertaista.
Se on legendojen rakennusainetta.
TEXAS A&M -YLIOPISTO COLLEGE STATION, TEXAS
Texas A&M oli pitkään vain miehille ja sotilaallinen.
A&M:llä on aina ollut osavaltion työläisten koulun maine.
Se on koulu, jossa kääritään hihat ja käydään töihin.
Siihen aikaan Texasin maaseudulta tultiin sinne käymään yliopistoa.
Edelliset 20 vuotta ovat kiintoisat, koska yliopistojalkapallo on muutoksessa.
Big 12 -konferenssi pienenee pian.
Texas A&M on ilmoittanut aikovansa lähteä sarjasta heinäkuuhun mennessä.
Yksi tärkeistä puheenaiheista yliopistourheilun parissa on se,
että urheilulaitos on kuin yliopiston etukuisti.
Yhä useamman yliopiston kohdalla kaikkialla maassa -
menestys jalkapallokentällä nostaa koko koulun asemaa.
A&M aikoo siirtyä kaakkoiseen SEC-konferenssiin,
jossa pelaavat muiden muassa Florida, Auburn ja LSU.
Tässä puhutaan näkyvyydestä, brändien maineesta ja miljardeista dollareista.
Tervetuloa SEC-konferenssiin.
He sanoivat sitä ratkaisevaksi hetkeksi urheiluohjelman historiassa.
Moni kuitenkin pohti, oliko se välttämättä paras ratkaisu.
Tämä on ohjelma, jonka voittosuhde on plus kolme yhdeksältä kaudelta.
Ei se ole kansallisesti iso tekijä.
Silloin olisimme olleet Big 12:ssa aivan keskikastia,
ja kaikki ajattelivat, ettei A&M voisi pärjätä kaakkoisessa konferenssissa.
Viisi peräkkäistä mestaruutta on mennyt SEC:hen.
On ihan selvää, että he siirtyvät koko maan kovimpaan sarjaan.
Sitten valmentaja vaihtui.
Kevin Sumlin, tervetuloa Texas A&M:n uudeksi päävalmentajaksi.
He palkkasivat Kevin Sumlinin, jolla oli hyökkäyskoordinaattori Kliff Kingsbury.
Kingsburyn hyökkäyspeli oli avointa ja lennokasta.
Miten tämä hyökkäys pärjää SEC:n puolustuksia vastaan?
Se selviää pian.
Mutta kukaan ei tiennyt,
että heillä oli eräs poika Kerrvillestä.
Pelinrakentaja nimeltä Johnny Manziel.
Texas A&M:n potentiaalinen aloittava pelinrakentaja -
pidätettiin aamulla Northgatessa.
Poliisit näkivät kaksi miestä tappelemassa. Toinen oli Manziel.
Johnny oli jonkun turhan koulukaverinsa kanssa College Stationissa.
Tuli tappelu, ja Johnnyn tekaistut paperit johtivat putkareissuun.
En muista siitä paljoakaan.
Heräsin ilman paitaa betonipenkiltä Bryanin piirikunnan putkassa.
Se ei kuulemma ollut luonteelleni tyypillistä.
"Olemme pettyneitä tähän toimintaan. Tämä ei ole Johnnyn tapaista."
Näin jälkiviisaana ehkä se olikin luonteelleni aika tyypillistä.
Johnny joutui vaikeuksiin, mutta Kliff Kingsbury sanoi minulle:
"Tämä tyyppi on varmasti ratkaiseva."
Kun hän tuli syksyllä treenaamaan, hän oli kuin eri ihminen.
Hän sanoi, että kohta näkisimme.
Ensimmäinen ottelumme oli kotiottelu Kyle Fieldillä Floridaa vastaan.
Johnny Manziel aloitti ensi kertaa.
Hän yrittää, mutta ei onnistu.
Manzielin käsi ei pärjännyt.
Se oli kovaa kyytiä.
Hävisimme 21 - 17 tai jotain sellaista.
Kävelin kotiin, ja kun pääsin kotiportille,
kotipiha oli aivan täynnä "myytävänä"-kylttejä.
Katsoin niitä ja mietin, että tervetuloa SEC:hen, saatana.
Seuraavana oli vieraspeli SMU-yliopistoa vastaan.
Kliff sanoi ensimmäisen ottelun jälkeen:
"Olisi pitänyt antaa hänen pelata omaa peliään." Ja siitä lähtien Kliff antoikin.
Ja sitten tapahtui Johnny.
Ensiyritys kympistä. Manziel hämää ja joutuu lähtemään taskusta.
Hän juoksee, eikä puolustus tiedä…
Hän väistää taklauksen ja taittaa vasempaan.
Hän pääsee läpi ja tekee maalin!
Kaikki tapahtui vapaasti ja luontaisesti, ja maailmankaikkeus oli järjestyksessä -
aivan kuten kuuluukin.
Hän pääsi pakoon ja syöttää nyt ahdistettuna.
Ja perille menee! Manziel on tänään täysi taikuri!
Hänhän aikuistuu täällä silmissä!
A&M:ssä sanottiin, että viinaa, oli tulos mikä vain. Ja niinhän se oli.
Ja Manziel väistää taklauksen! Hän on maalialueella!
70 - 14. A&M:n tulostilasto on nyt 2 - 1.
Ihmiset kuvittelevat, että urheilijoilla on tiukka ruokavalio,
ja he ovat täysin omistautuneita uralleen.
Pitkä syöttö ja koppi! Tästä voi tulla 80 jaardia.
En ole ikinä nähnyt Johnnyn lukevan pelikirjaa.
Vapaalla hän ei puhunut pelistä.
Ihan kuin hän olisi vain pelannut siinä sivussa,
ei siksi että voisi olla kova pelaaja ja tehdä uskomattomia temppuja,
vaan siksi, mitä tulee voiton jälkeen.
Ensimmäinen yritys ja maalialue! Touchdown!
En ole ikinä nähnyt A&M:n faneja ja puhuvia päitä niin itsevarmoina.
Se oli todella harvinaista voittokulkua.
Fanit saivat sanoa: "Tuo on meikäläisiä."
"Hän on yksi meistä."
Kun menestys räjähti käsiin, hän otti sen vastaan.
Perjantaina oli Mississippi State -matsi.
Perjantai-aamuna julkaistiin kuvia,
joissa hän oli Scooby-Doo-asussa ja selvästi parin lasillisen nousussa.
Avasin silmäni ja näin assistentin sanovan: "Kliff lähetti hakemaan sinut."
Valitin jotain, ja hän sanoi: "Kuule."
"Meillä on SEC-kisa kesken. Sinut on saatava kentälle."
Hän tuli läpimenoon hirveässä krapulassa ja ihan vuoti hikeä.
Katsoin häntä ja sanoin: "Pelaakin hyvin."
Ja oikealle. Manziel on vapaana ja saa uudet yritykset.
Hän taittaa takaisin oikealle ja tekee maalin! Miten hän teki sen?
Hän pelasi yhden parhaista peleistään,
ja annoin pallon hänelle koko loppukaudeksi.
Numero kakkosen legenda sen kuin kasvaa.
Harva oli nähnyt kenenkään pelaavan tai elävän sillä tavalla.
Oli myös hauskaa, että Johnny toi kuvioihin kapinallista meininkiä.
Oli kiinnostavaa nähdä, miten A&M:n vanhat parrat totesivat:
"Pahus, näillä mennään nyt."
Siinä vaiheessa me mietimme:
"Oli kivaa antaa valkoisen pojan juoksennella,
mutta nyt edessä on Alabama."
Alabama dominoi Cotton Bowlia.
Alabaman Crimson Tide hyökyy uudenvuodenpäivänä.
Alabama voittaa kaakkoisen konferenssin mestaruuden.
Crimson Tide voittaa mestaruuden.
Alabama voittaa BCS:n mestaruuden!
Neljätoista mestaruutta. Tarvitseeko sanoa muuta?
Mikä teki Crimson Tidesta viime vuosina niin hyvän Nick Sabanin luotsauksessa?
Neljän vuodan aikanako?
Nick Saban on yliopistojalkapallon ja Amerikan urheilun johtava päävalmentaja.
Ennen Alabama-matsia joku toivotti ivallisesti onnea.
Voiko A&M voittaa?
Voiton todennäköisyys on lottovoiton luokkaa.
Kliff sanoi: "Onnea? Meillä on Johnny. "
ALABAMA VASTAAN A&M 10.11. 2012
Kun ottelu alkaa, stadionilla on 101 000 katsojaa.
Ottelupäivänä katsoin elokuvan 300 -
ja ennen kuin astuin stadionille, tviittasin näin:
"Älkää antako mitään, vaan viekää kaikki."
Tuntui kuin olisimme täydellisessä asemassa.
JOHNNY KUKA? SABAN VOITTAA
Emme odottaneet voittoa lainkaan.
Kun asenne on "paskanko väliä", pelaa paremmin.
Manziel lähtee taas vauhtiin.
Taklaus torjuttu!
Teimme heti kolmesta hyökkäysvuorosta maalit.
Alabama käy päälle ja onnistuu.
Eipäs! -Hyvänen aika!
Katsokaa nyt tätä!
Buum. Maali, 14 - 0. Saimme katkon. Buum, 20 - 0.
A&M:ää ei pysäytä mikään.
Se oli nopein aloituksemme.
Johnny juoksi ja heitti kuin liekeissä. Paikka hiljeni nopeasti.
Alabaman fanit eivät ole ikinä nähneet mitään tällaista.
Illan edetessä Alabama nousi taas.
Maali Alabamalle!
Alabama hyökkäsi erittäin vahvasti.
Lacy tulee vasemmalta. Hän horjuu. Perillä!
Alabama oli vauhdissa, ja voitto näytti luisuvan käsistä.
Manzielkin tietää sen. Alabama on vielä pelissä mukana.
Johnny tuli minun ja urheilutoimittajien luo ja sanoi:
"Haistakaa paska, Nick Saban ja Alabama. Nyt riittää."
"Me tehdään maali. Katsokaa."
Seuraavaan laidasta kiertävään kuvioon heitin elämäni parhaan syötön.
Syöttö löytää Swopen! -Mikä syöttö!
Swope ei edes hidastanut.
20 jaardissa puolustus toimi.
Katson vaihtoehdot. Malcome Kennedy juoksee kulmaan.
Epävakaa syöttö ja maali.
Maali! Malcome Kennedy.
Hän juoksi kentältä ja sanoi: "Minähän sanoin teille."
Ison median toimittaja sanoi minulle: "Kaveri on velho."
Hoidetaan homma loppuun. Tässä ja nyt!
Nuo kaksi kuviota -
muuttivat Johnnyn elämän.
Kun aikaa oli 50 sekuntia,
laskin polven Tuscaloosan maaperään ja me voitimme.
A&M teki sen! He tekivät sen!
Yllätyskäänne Tuscaloosassa.
Nostiko Johnny Football itsensä Heisman-palkintoehdokkaaksi?
Lähdin kentältä kuin maailman kovin jätkä.
Pukuhuone oli täynnä riemua ja adrenaliinia.
Teimme mahdottoman, löimme lyömättömän -
ja käänsimme joukkueen historian suunnan lopullisesti.
Tajusin tilanteen vasta, kun lähdin pukuhuoneesta.
Etsin aina pelin jälkeen vanhempani. Nyt en löytänyt heitä.
Kun pääsimme Johnnyn luo, paikalla oli väkijoukko.
Halasin heitä pari sekuntia ja halusin heti bussiin.
Johnnyn silmissä oli pelkoa, jota en ollut ennen nähnyt.
Nousin bussiin ja olin ihmeissäni.
"Mitä tämä on?"
Minun osani alkaa oikeastaan tässä kohdassa.
Olin ollut ystävä, mutta roolini tarkentui,
kun Johnny ei voinut helposti liikkua julkisilla paikoilla.
Koko urheilumaailma puhuu Johnny Manzielista.
Se oli täyttä kaaosta aina, kun astuin ovesta ulos.
Katso paitaa. Kannatan Johnnya.
Texas A&M yrittää hyötyä pelinrakentajansa nosteesta.
Joukkue myy hänen pelipaitaansa ensi kertaa tällä kaudella.
Yksi uusi asia olivat nimikirjoituksenpyytäjät.
Natesta tuli kuin managerini.
Kaikki hoidettiin Naten kautta.
Johnny ei saanut resursseja, joita olisi pitänyt saada.
Muuten minua ei olisi tarvittukaan.
Jäimme yksin. Olimme vierailla vesillä.
Johnny ei voinut mennä edes oppitunneilleen.
Hänet pantiin verkkokursseille, mikä ei ollut hyvä ajatus.
Uskomattominta on se, että ennen sarjan alkua -
kukaan ei tuntenut Johnny Manzielia.
Nuorukainen nimeltä Johnny Football.
Johnny Football? -Niin. Johnny Manziel.
Sain valtavasti Johnnyyn liittyviä pyyntöjä kansalliselta medialta,
mutta valmentaja Sumlinilla oli tuolloin periaate:
tulokkaat eivät puhu medialle.
Se oli salaperäisen mielikuvan syntymisen kannalta tärkeä asia:
hän ei koskaan puhunut.
"Kuka tämä naamiomies oikein on?"
Siinä on Johnny Football!
Tämä on taikuutta!
Johnny on taikuutta!
Se oli vielä ensimmäinen vuosi SEC:ssä,
ja Johnny oli huikean taitava sekä vähän pahis.
Puhelin soi jatkuvasti.
Se oli uskomatonta.
Adidaksen punaruskeat kakkospaidat on myyty loppuun.
…Manzielin legenda kasvaa yhtä nopeasti.
Hän nousi yliopistojalkapalloa ja kaikkea urheilua suuremmaksi.
…lähetettiin koulusta kotiin päähän taiteillun Johnny Manzielin vuoksi.
Maine kasvoi, ja äkkiä hänet tunsivat kaikki.
Tervetuloa Johnny Manzielin ja Jim Muncyn fantasiajalkapallomaailmaan.
Johnny Football Olet enkelimme
Heisman-äänestykseen oli vain viikko,
kun Johnny piti lehdistötilaisuuden kampuksella.
Kiitos kaikille, että tulitte.
Minulla on kunnia esitellä 6.12. 20 vuotta täyttävä nuori mies:
Texas A&M:n pelinrakentaja Johnny Manziel.
Aloitetaan täältä oikealta.
Pedro Gomez ESPN:ltä.
Heisman-ehdokkaana oleva tulokas puhuttaa, ja…
Mitä neuvoja antaisit nuorille pelinrakentajille…
Sinulle arvaillaan jopa kahta Heisman-palkintoa. Pelottaako se?
Mikä on hulluinta, mitä fanisi on tehnyt?
Näin viime matsissa Scooby-Doo-asuja, joten eiköhän se ole siinä.
Tämän vuoden Heisman-voittaja selviää lauantaina New Yorkissa.
Manzielia pidetään ennakkosuosikkina.
Hän olisi ensimmäinen Heisman-palkittu tulokas.
Heisman-palkinto jaetaan muutaman tunnin päästä,
ja me saamme ehdokkaat seuraamme.
Nyt ehdolla on tulokas ja kaksi kokeneempaa.
Onko sillä enää merkitystä Heisman-valinnassa? Vastatkaa kaikki.
En usko. Minusta…
Hyvää iltaa. Täällä Jim Nantz ja Heisman-palkinnon kotipaikka.
Se on yliopistourheilun arvostetuin palkinto.
Katsoin jo lapsena kaikki Heisman-seremoniat.
Muistan Bushin, Leinartin, Newtonin ja Robert Griffin III:n vuodet.
Olin aivan varma, ettei tulokas voittaisi.
Ajatuksen stigma oli niin suuri, että se oli melkeinpä tabu.
Murtavatko äänestäjät tänä vuonna viimeisen luokkamuurin?
Saako tulokas ensi kertaa palkinnon?
Heisman-ehdokkaita oli kolme.
Collin Klein, Manti Te'o ja minä.
Voittajan nimi liitetään lopullisesti Heisman-voittajien jatkumoon.
Olin uskomattoman hermostunut.
Vilkuilin alas, koska arvelin, että takkini heilahtelisi näin.
Sydämeni hakkasi niin kovaa.
Vuoden 2012 Heisman-palkinnon voittaja on -
Johnny Manziel.
Kun nimeni sanottiin, olin onnellisempi ja iloisempi kuin koskaan ennen.
Rukoilin, että hänen nimensä sanottaisiin.
Se kuulosti upealta.
Tämä herättää paljon tunteita. Johnnyn kasvattaminen on ollut pitkä tie.
Äiti, isä, Meri… Te olette tärkeimpäni.
Haluan kiittää kannustuksesta, rakkaudesta ja kärsivällisyydestä.
Oli hienoa nähdä, miten tunteellinen ja ylpeä isä oli.
Viime kerrasta on pitkä aika. joten se vaikutti minuun valtavasti.
Lapselleen haluaa antaa kaikki mahdollisuudet saavuttaa tavoitteensa,
ja hän saavutti sen tänään.
Kasvatustyö on kesken, mutta etenee hyvin.
Heisman-palkinnon jälkeen kaikki muuttui.
Asiat kasvoivat jalkapalloa suuremmiksi.
Onnittelut. Mitä teet palkintorahoilla? Saitko rahaa?
Olisinpa saanut.
Heismanin jälkeen ihmiset alkoivat puhua rahasta.
KEVÄT 2013
Tämä on ollut melkoinen vuosi.
Texas A&M:n ensimmäinen vuosi SEC-konferenssissa.
Texas A&M taisteli ja vieläpä menestyi!
Tässä on Johnny Football eli vuoden 2012 Heisman-voittaja Johnny Manziel.
En tiedä, onko kellään pelaajalla ollut suurempi vaikutus yliopistolle -
kuin Johnny Footballilla Texas A&M:lle, ja samasta kyydistä hyötyivät kaikki.
Se on kylmä fakta.
Kevin Sumlin allekirjoitti megasopimuksen,
ja Kliff Kingsburyn ura lähti nousuun.
Jopa me Texas A&M:stä uutisoivat hyödyimme.
Kyllä se tuo lisää kävijöitä.
Meille tulee enemmän A&M:n ihmisiä ja SEC-vierasväkeä.
Myimme kaikki Bryan - College Stationin hotellit täyteen.
Kukaan ei enää väheksynyt meitä, kun aloitimme voittokulkumme.
Kaikki tiesivät hyötyvänsä menestyksestä.
Erään laskelman mukaan Manzielin Heisman-palkinto -
on tuonut Texas A&M:lle 37 miljoonan dollarin edestä julkisuutta.
Jos ette usko, että Manzielin jälkeen opettajia on helpompaa rekrytoida,
ette tiedä paljoakaan PR-työstä.
Yliopisto hyötyi aivan valtavasti.
Texas A&M -säätiö keräsi yli 740 miljoonaa dollaria,
300 miljoonaa dollaria enemmän kuin minään muuna vuonna yliopiston historiassa.
Lahjoitukset kasvoivat pilviin.
Rauta ei ollut koskaan ollut tämän kuumempaa.
Johnnyn menestyksen takia -
ihmiset alkoivat uskoa, että Texas A&M voi pärjätä kaakkoisessa konferenssissa.
Siksi tarvittiin päivityksiä.
…Texasin mittaluokan uudistus.
A&M ehdotti kunnostusta, joka nostaisi Kyle Fieldin paikat yli sataan tuhanteen.
Kaksi kertaa kauden aikana sain jakaa satoja ja taas satoja nimikirjoituksia.
Ne tehtiin lahjoittajia varten.
Silloin sain nähdä kaikkea sitä,
mitä kulisseissa tehtiin lahjoitusten ja uuden stadionin vuoksi.
Olin kyllästynyt rahattomuuteen,
ja sitten näin, että Adidaksen kakkospelipaitoja oli myyty 45 miljoonaa.
Ei siinä ollut mitään järkeä.
Siinä oli kana kynittävänä.
Jalkapallo tuottaa miljardeja dollareita vuodessa -
sekä ammattilais- että yliopistotasolla.
Ammattilaispelaajat saavat kovaa palkkaa, mutta yliopistopelaajille rahaa ei riitä.
Vihaan yliopistourheilun kattojärjestöä NCAA:ta syvästi.
Urheilijoiden mukaan järjestö käyttää yliopistourheilijoita hyväkseen.
Vuonna 2012 NCAA:n tehtävä oli varmistaa,
että yliopistojalkapallo olisi kaikille reilua.
NCAA:n johtaja todisti, että pelaajille maksaminen -
tuhoaisi yli satavuotiset puitteet.
Opiskelijat saavat pääsyn koulutukseen.
He eivät ole työntekijöitä eivätkä siis saa palkkaa.
Oli hyväksyttävää saada urheilustipendi, ateriat,
kirjat, opinnot ja majoitus. Siinä kaikki.
Luuletteko, että NCAA:n urheilijoille maksetaan koskaan palkkaa?
Ei minun johtajakaudellani.
Mitään sponsorisopimuksia ei ollut.
Omalla kuvallaan tai imagollaan ei saanut ansaita rahaa.
Hän tiesi, että kaikki tienaavat Johnny Football -villityksestä paljon.
Hän halusi osansa.
Kaikki alkoi ensimmäisen vuoteni mestaruusottelusta.
Minä ja Nate lensimme Miamiin. Odotin laukkuja,
kun joku tyyppi tuli tarjoamaan rahaa nimikirjoituksista.
Sivuutin kaverin, mutta hän sanoi: "Minulla on sinulle 3 000 dollaria."
Otin kuulokkeet päästä ja käännyin kaverin puoleen ja kysyin:
"Minne mennään?"
Heillä oli viinaa ja kaikkea, jotta homma olisi hauskempaa.
Monen tunnin jälkeen yksi tyypeistä sanoi:
"Sinua kusetetaan." Hän antoi puhelinnumeron.
"Nimmarien kuningas on alakerrassa. Teitä vedätetään nyt joka suhteessa."
"Tämä on juoni. Mene alakertaan."
Kadulla oli musta Rolls-Royce Dawn.
Tyyppi käski odottaa, ja näin, että Alex Rodriguez soitti.
"Sano että en huijaa." Alex sanoi heti: "Ei hän huijaa."
Mitä sitä sitten kiistämään?
"Minä varaan huoneen Fontainebleausta ja valmistelen sinne kaiken."
"Kun olet valmis, lähetä kuva, niin saat kassakaapin koodin."
"30 000 dollaria."
Kun se oli tapahtunut, pää oli avattu.
Liiketoiminnan rakentaminen oli loogista. Enkä sanoisi sitä edes liiketoiminnaksi.
Se oli vain…
Oli se liiketoimintaa.
Kävimme siellä kerran helmikuussa, maaliskuussa, huhtikuussa ja toukokuussa.
Bisnes kukoisti.
19-vuotiaana minulla oli sata tonnia käteisenä sängyn alla.
Se oli mahtavaa.
"Ei tarvitse tajuta. Teet vain nimmareita."
Cabo, Kalifornia…
Padres on nyt liemessä.
Kävimme kaikkialla. Lasit tyhjiksi ja taas lentokentälle.
Heräsimme ja pohdimme, mitä teimme Washington D.C:ssä.
Miten opiskelija sai eturivin paikat? Ne ovat kalliita.
Kävimme LIV-yökerhossa, joka oli silloin suosittu.
Äkkiä Rick Ross ojenteli meille violetteja pulloja.
Hän on selvästi ystäväsi. -Johnny on yksi parhaista.
Ystävyytemme kestää vielä kauan.
Olimme Super Bowlissa eturivissä 50 jaardin viivalla.
Maxim-lehden bileissä joimme Jamie Foxxin ja Andy Roddickin kanssa.
Wale, Justin Timberlake ja Jessica Biel olivat ihmeissään Johnnyn tapaamisesta.
Olin 20-vuotias, joten sanoin itselleni: "Olet tosi kova jätkä."
Muistan, että minulla oli Versacen silkkipaita -
ja Guccin aurinkolasit.
Minulla on yhä ensimmäinen hankkimani Gucci-lompakko.
Hintalapun kera.
Minusta se oli maailman siistein asia.
Teimme listan asioista, jotka haluamme elämän aikana tehdä.
Hän sanoi: "Tee sinä omasi niin minä teen omani."
"Ansaitse miljoona, tee sitä, näe tämä."
Me teimme kaikki nuoruuden typeryydet yhdessä.
Hän oli koko ajan kertomassa minulle, että me olimme kovinta ikinä -
ja että elämä olisi aina tällaista.
Ja silloin uskoinkin siihen.
Juna oli täydessä vauhdissa -
eikä pysähtynyt ennen kuin NCAA tuli väliin.
Texas A&M:n Johnny Manziel on joutunut suurennuslasin alle.
Häntä syytetään muistoesineiden myymisestä.
Menin isäni luo ja totesin, että voi paska, olen mokannut pahasti.
Johnny soitti ja kysyi neuvoa, koska hänen toimiaan tutkittiin.
Kielsin sanomasta tai tekemästä mitään. Se oli taas alkamassa.
Nimikirjoituskeikkoja voi olla kaksi lisääkin…
Johnny Manzielin pelätään joutuvan ulos otteluista.
NCAA:lla oli kokonainen osasto, joka etsi sääntöjä rikkovia urheilijoita.
Se ei ole pikkujuttu.
Johnny Footballin pelikelpoisuus voi olla vaarassa. Onko tämä Manzielin loppu?
Olimme kuitenkin jo suunnitelleet täydellisen puolustuksen.
KERÄILIJÄT, VAROKAA
Me keskustelimme, ja laadin meille nerokkaan suunnitelman.
Mietin, miten Johnny jäi kiinni.
Hän jäi kiinni, koska joku otti kuvan maksetusta nimmarikeikasta.
Nimikirjoituksia saa toki jakaa.
Niistä saadut rahat täytyy salata.
Rahaa oli, mutta sillä ei voinut maksaa lentoja. Soitin isoisälleni ja kysyin,
voisinko antaa hänelle käteistä, josta hän voisi kirjoittaa minulle sekin,
jotta saisin rahat pankkitililleni.
Isoisä on helvetin kova jätkä.
Natelle sopi toimia syntipukkina,
ja sitten me jaoimme rahat 80 - 20.
Seuraavaksi täytyy pystyä selittämään, miksi kantaa ranteessaan Rolexia,
ajaa uusilla autoilla ja lentää yksityiskoneilla.
Tulokkaat eivät saaneet puhua medialle, mutta minä sain.
Suurin, edelleen elävä tarina, jonka minä keksin,
oli se, että Johnnyn suku olisi valtavan varakas.
Onnekseni olen sukulaisteni ansiosta saanut aina monenlaisia mahdollisuuksia.
Levitimme käsitystä, että suvullani on enemmän rahaa kuin oikeasti oli.
Hänhän ei juuri rahaa kaipaa. -Taustalla on öljyrahoja.
…öljysuvun rahoittama nuori.
Emme tehneet rikoksia. Kiersimme vain NCAA:n ansaitsemiskieltoa.
Johnny Football sai puolikkaan ottelun pelikiellon.
NCAA:n mukaan ei ole näyttöä siitä, että Manziel olisi ottanut rahaa,
mutta hän rikkoi sääntöjä signeeraamalla valokuvia.
Hän sai puolen matsin pelikiellon,
koska ei estänyt nimensä kaupallista käyttöä.
Jatkoimme nimmareiden tehtailua välittömästi.
Edellinen SEC:hen palannut hallitseva Heisman-palkinnon saaja -
oli Tim Tebow vuonna 2007. Nyt on tämän miehen vuoro.
Tänä aamuna kaikkien silmissä oli vain yksi mies:
Johnny Football.
Kun hän voitti Heisman-palkinnon,
näin hänestä uudenlaisen puolen.
Oli kuin mikään ei voisi estää häntä tekemästä, mitä halusi tehdä.
NCAA:n toiminta kaikkien niiden vuosien ajan oli selvästi väärin.
Otin pelikiellon vastaan vihaisena, mutta silti isosti virnistellen.
Siitä lähtien kaikki, mitä tein, oli suurennuslasin alla.
"Hän kiertää maailmaa ja käy Jay Lenon vieraana eikä ehdi treenata."
Paskat treenistä. Olin maan paras pelaaja.
Manziel sai kritiikkiä lähdettyään Manning Passing Academystä.
Hän jäi kuulemma pois krapulan vuoksi.
Mitä viikonloppuna tapahtui? -Nukuin vain pommiin. Ei muuta.
Olin kuin hai pikkukalojen akvaariossa. Liikkumatilaa ei ollut.
Sunnuntaiaamuna Manziel kirjoitti:
"Hevon-piip. Tämän takia en malta odottaa että pääsen College Stationista."
Manziel poistettiin nopeasti ja ankarasti veljeskunnan juhlista.
Haluan pitää hauskaa ja elää täysillä. Jos se loukkaa jotakuta, olen pahoillani.
Johnny kaipasi vastuuseen joutumista.
Kun poika luovutetaan ohjelmaan, valmentajan huostaan,
hänelle pitäisi opettaa pelkän jalkapallon lisäksi -
miten ollaan vastuuntuntoinen ja kunnollinen mies.
Johnnylle ei oikein voinut sanella, miten hänen pitäisi elää elämäänsä.
Se oli valmentajille hankalaa,
mutta se oli se pimeä puoli, minkä hyvä pelaaminen vaati.
Hän sai toteuttaa itseään, kunhan ei aiheuttanut ongelmia.
Kukaan ei ole ennen ollut tässä tilanteessa.
Olemme selittäneet säännöt Johnnylle ja hänen perheelleen hyvin selkeästi,
mutta ei kukaan meistä ole täydellinen.
Miten koulu voisi tuhlata kauden vetämällä hänet pois?
Voiko niin tehdä, taloudellisesti tai muuten?
Ei voi.
Monen pelkkänä vitsinä pitämä hyllytys on nyt ohi,
ja Johnny Manziel pelaa taas jalkapalloa.
Ensimmäinen aloitus vuonna 2013.
Manziel lähtee. Siinä menee Johnny Football!
Tämän takia hän on kaupungin suosikki.
Tämän hän tekee aina maalin jälkeen.
Hän alkoi tehdä näitä rahajuttuja.
Minä en siitä tykännyt, mutta yleisö vaati lisää.
Kauden alussa Johnny Manzieliin kohdistuu suuria odotuksia.
Ehkä toinen Heisman-palkinto, ehkä SEC:n mestaruus.
Puoliajan kolmas maali Johnnylta!
Epäurheilijamainen käytös maalin jälkeen.
Hyökkääjien numero 2. 15 jaardin rangaistus.
Ihmiset yrittivät saada minua kuriin.
Sellainen ei sovi, ja otin tietenkin asian puheeksi heti pelikatkolla.
Kukaan ei kuitenkaan hallinnut kaikkea, mitä tapahtui.
Heisman-voittajalla on omat käyttäytymissääntönsä,
ja hän rikkoi niitä taas!
Hän hengaili Draken ja LeBronin kanssa. Eivät meidän puheemme kiinnostaneet.
Siinä vaiheessa sitä nosti vain kädet pystyyn.
Kaveri on bilettänyt aivan alusta asti. Kaipa hän on vain oma itsensä.
Kestääkö yliopistojalkapallo vielä kolme vuotta Johnny Footballia?
Johnny Manzielista voi olla montaa mieltä,
mutta jos seuraa yhtä yliopistopelaajaa, kannattaa seurata häntä.
Agentit kyselivät minua, ja tiesin, että jos voin toistaa viime kauden menestystä,
saan miljoonia dollareita ja olen halutuin pelinrakentaja.
Suurin Manzieliin liittyvä kysymys on,
pitäisikö hänen siirtyä ammattipelaajaksi, kun on vielä nosteessa.
Lusmuilin treeneistä ja koin, ettei minulta vaadittu samaa kuin muilta.
Kerrvillestä opittu periaate ja mantra "kaikki pukeutuvat ja toimivat samoin" -
oli puolen vuoden sisällä kadonnut.
Johnny Manziel vaikuttaa turhautuneelta.
Luulen, että kaikki odotukset, juhliminen, NCAA-kuvioit, A&M, kaikki paineet…
Ne muuttivat häntä.
A&M:n nokkamies Johnny Manziel reagoi sivurajalta
Intohimo ja tunteet tekevät Johnnysta Johnnyn.
Meidän tehtävämme on kanavoida se energia hyvään.
Manziel ei voi itselleen mitään.
Jos hiekkaan vedetään raja, hänen on pakko astua sen yli.
Muistetaan, ettei tätä ongelmaa ollut viime vuonna.
Täysillä mukana!
Viime viikko oli isoin pettymys hänen aikanaan A&M:ssä.
JOHNNYN VIIMEINEN OTTELU
Ja aplodit Johnny Manzielille -
sekä kolmannen vuoden opiskelijoille, kun Kyle Fieldin portit suljetaan.
Sen vuoden 8 - 4 -tuloksille ei ollut mitään syytä.
Ansaitsimme parempaa.
Mutta sillä ei ollut väliä, koska katse oli tulevissa pelaajavarauksissa.
Myönnettiin se tai ei, olin liian hyvä College Stationiin.
Niinpä oli aika siirtyä uusiin kuvioihin.
Manziel teki odotetun ilmoituksen.
Hän aikoo tavoitella varausta NFL:ään.
Minne Manziel sijoittuu varauksissa?
Minua pidettiin vaarallisena Johnnylle, koska minä tiesin kaiken.
Hänen saamansa neuvot olivat luullakseni silloin hyviä.
"Et voi enää jatkaa kaksikymppisen puolivillaisen managerin kanssa."
Tiesin olevani lojaali ja tein aivan kaikkeni hänen auttamisekseen.
Managerin piti näyttää parhaan kaverin sijasta isolta firmalta.
Alun perin kerroimme hänelle, ettei minulla olisi yhtä apuria.
Kun kerroimme, että se ei jatkuisi,
hän kai koki roolinsa pienentyneen ja alkoi vetäytyä.
Emme ole tainneet jutella sen jälkeen.
Tästähän me olimme puhuneet koneessa South Beachille -
tai Fontainebleu-hotellin uima-altaalla.
Minusta tuntui tosi pahalta,
mutta toisaalta historiani valossa en olisi saanut jatkaa sellaista.
Ja ehkä Naten lähtö piti minut turvassa hetken.
Ei minua liiketoiminta kiinnostanut. Ihan tosi.
Minuun sattui se, että Johnny oli minulle rakas.
Hän oli paras ystäväni.
Olin uskomattoman uskollinen kavereilleni.
Kunnes en enää voinut olla.
Olen Erik Burkhardt.
Olin Johnnyn agentti liian monen vuoden ajan.
Varaus avauskierroksella on tärkeä varsinkin pelinrakentajalle.
Viisi halutuinta saa 20 - 25 miljoonaa.
Jokainen varaus laskee summaa noin miljoonalla.
Niin monet olivat tienanneet Johnnyn ja joukkueen ansiosta miljoonia -
varsinkin Heisman-vuoden jälkeen.
Hän oli ansainnut sopimuksensa,
joka olisi edelleen pähkinöitä verrattuna muiden tienesteihin.
Olin rehellinen ja sanoin, ettei häntä varattaisi avauskierroksella.
Hän ei kuulu 25 ensimmäisen joukkoon.
Ehkä hänet varataan toisella kierroksella.
Kysymys oli "haluatko pelinrakentajaksi vai kuuluisaksi",
koska hän oli jo hyvin kuuluisa.
Johnnylla on kysymyksiä pohdittavana, jos hän haluaa johtajaksi.
"Epäilyksiä ei voi olla. Hankalat varataan avauksesta vain, jos strategia on tämä."
Lähdin San Diegoon varauksia edeltävään treeniin.
Ja takaisin.
Ensinnäkin: ei PR-työtä.
Somessa hänet nähtäisiin vain hikoilemassa ja rehkimässä.
Lisää massaa, lisää pelitaitoa, ei alkoholia.
Sillä tavalla agentit harkitsisivat häntä katselmuksessa.
Aamuseitsemästä iltaseitsemään tai -kahdeksaan,
ja sitä toistetaan loputtomiin.
Teemme ison Nike-sopimuksen LeBronin joukkueen kautta, mutta hiljaa taustalla.
Teetin huumetestit joka toinen viikko, koska halusin kysyttäessä voida sanoa,
että tässä on 25 viimeistä tulosta.
"Minä en tiennyt mihin ryhdyin, mutta haluan teille mielenrauhan."
Johnnyn piti kantaa vastuu itsestään ja aiemmista teoistaan.
"Hyväksymme vanhan minäsi,
mutta nyt on aika aikuistua ja olla ammattilainen."
Minä odotin, että hän tosiaan tekisi niin.
Pärjäsin hienosti, kunnes Indianan katselmukseen oli viikko.
Silloin viimein romahdin.
Johnny soitti minulle ja sanoi: "EB, minä mokasin."
Kysyin, kuinka pahasti.
En muistanut illasta paljon. Heräsin lopulta hotellihuoneessa.
"Kävin eilen Hillsissä bileissä."
"Siellä olivat kaikki. Kaikki räppärit ja näyttelijät."
En tiennyt, läpäisisinkö huumeseulan Indianassa.
Siihen asti hän jaksoi.
Tiesin vain, että tämän takia voisin jäädä varauksissa kokonaan rannalle.
Siellä testattaisiin toisena päivänä.
"EB, tähtäimeni on NFL-katselmuksessa. Minä tulen sinne."
"Etkä tule", sanoin. Emme voineet ottaa riskiä.
Soitin Paulille ja Michellelle ja sanoin:
"Paul, sinä menet nyt sairaalaan jonkun helvetin sydänoireiden takia,
jotta Johnny voi tulla katselmukseen 12 tunniksi -
ja lähteä sitten uskottavalla syyllä isän luo sairaalaan."
"Anteeksi, mutta siirretään haastatteluja."
Se oli strategiani, ja Paul sanoi: "Selvä. Michelle menee."
Michelle itki ja valitti: "Arvasin että näin käy!"
Ja minä kiroilin.
Johnny ehti vasta testipäiväksi.
"Juon litrakaupalla vettä ja kusen ne aineet ulos. Ei hätää.
Olen läpäissyt seuloja A&M:ssä pitkään."
Myöhemmin selvisi, että joku nelosketjun pelaaja oli kussut hänen puolestaan.
Miten päivä sujuu? -Hyvin.
Aamu oli aikainen, mutta nyt olen jo hyvin käynnissä.
Hankin kymmenen litraa vettä, elektrolyyttiliuosta ja neljä huumetestiä.
Katselmuksen kaikki joukkueet asuivat kuudessa hotellissa.
Astuimme hissiin, ja sinnehän astui kaksi GM:ää ja pelaajatarkkailujohtaja.
Yritin pitää huumetestejä piilossa.
Pitelin huoneeni vessassa Johnnyn virtsaa ilmassa.
Tulos oli monitulkintainen.
Johnny imuroi nesteitä. Toinen näyte oli vähän kirkkaampi.
Hän nauroi, että tämähän hoituu. "Juo nyt vain", minä sanoin.
Millaista se oli?
Oli hienoa nähdä televisiossa näkemiäni valmentajia.
Hän oli tietenkin upea haastatteluissa. Itse asiassa hän sai ylistävät arvostelut.
Se oli kyllä todella pelottavaa.
Se taisi saada minut hetkeksi havahtumaan, ja kun selvisin siitä ehjänä…
Taisin ehkä höllentää otettani vähän.
Se oli Manzielin näköinen ammattilaispäivä.
Seuraavana oli ammattilaispäivä kentällä.
Näen niitä monta vuosittain, ja tämä oli uniikki.
Paikalla on paljon yleisöä, jopa George ja Barbara Bush.
Manzielin suoritus sai paljon kiitosta.
Strategia toimi ja tuntui siltä, että varaus tulisi.
Asiantuntijoiden mukaan hän on kymmenen parhaan joukossa
Silloin strategiamme oli heittää Johnny luolaan ja kahlita sinne.
Ammattilaispäivän jälkeen oli kuin suurin osa työstä olisi tehty.
Valitseeko Texans Johnny Manzielin ensin?
Houston, ykkösvalinta. Pöhinä kasvoi kaupungissa.
Houston mainoskyltit vaativat Johnny Footballia Texasiin.
Olin mukana ison hyväntekeväisyyssäätiön tapahtumassa.
Omistaja oli siellä vaimoineen.
Lopulta Johnny päätyi lahjoittamaan rahaa säätiölle. Se meni upeasti.
Seuraavana päivänä puhelimeni soi.
"Johnny golfasi tänään River Oaksin klubilla."
Omistajan perhe sai kuulla, että jo viidennellä väylällä -
Johnny oli riisunut paitansa, näytti päihtyneeltä -
ja katkaisi monta mailaa polveensa sekä heitti ne lampeen.
Siinä meni Houston.
Se oli täysi farssi. Miten Johnny saataisiin maaliin?
Kaikki alkoi levitä ja minä hoin:
"Olet raatanut tämän eteen. Kuukausi enää!"
Puhutaan ykkösvalinnasta tai kymmenen kärjestä.
Kaikki kiteytyy yhteen tarinaan.
Yksityistreeni Brownsin kanssa oli seuraavana päivänä.
Koko joukko lensi College Stationiin illastamaan Johnnyn kanssa.
Aamulla olisi yksityinen harjoitus.
Ateria sujui hienosti. Lähdimme hotellihuoneisiin.
Johnny oli soittanut viidesti. Menin paikalle ja näin katastrofin.
Kaikkialla oli tequilapulloja, ja Johnny joi suoraan viinipullosta.
Seuraavana päivänä toinen laitahyökkääjä puuttui.
Toinen oli päissään eikä päässyt ylös.
Brownsin pelaajat tulivat ja Johnny lämmitteli.
He kysyivät, missä hyökkääjät ovat.
Johnny vastasi: "Ääh, me pärjäämme."
Arvatkaa, kuka otti kopit?
Johnnyn asianajaja, agentti…
Johnny huusi ensimmäisen kuvion, ja minä…
Kuin jossain yläkoulussa. Naurettavaa touhua.
Soitin ja kysyin, miten meni.
"Ihan helvetin hienosti."
Tervetuloa New Yorkiin, Radio City Music Halliin,
missä selviää tänään, missä Johnny Manziel pelaa.
Kamerat olivat koko ajan ihan naamalla.
Johnnyn oma show alkoi välittömästi. "Minne hän menee?" Ei aavistusta.
Vuoden 2014 varaustilaisuuden ensimmäisenä valintana -
Houston Texans valitsee Jadeveon Clowneyn.
Jacksonville Jaguars oli kolmantena.
Tiesin, että se ottaisi oman pelinrakentajansa.
Jacksonville Jaguars valitsee Blake Bortlesin.
Ensimmäinen varattu pelinrakentaja ei ollutkaan Johnny Manziel.
Silloin Johnny tuumi: "Helvetin hyvä, pääsen Dallasiin."
Mitä tapahtuu, kun Jerry Jones saa valita Johnny Footballin?
Odotin vähintään Dallasia ja 16. valintaa. -He käyttivät koko ajan.
Jos Johnny Manziel valitaan nyt, paikka räjähtää.
Dallas Cowboysin valinta on -
Zack Martin, sisempi linjamies, Notre Dame.
Johnnyn sijoitus vain valui alemmas. Joukkueet olivat tehneet läksynsä.
Joukkue toisensa perään ohittaa hänet!
Kasvoiltani näkyi, että olin hermostunut. Se näkyi myös seurueestani.
Jos minua ei valittaisi avauskierroksella, aioin vain kadota jonnekin.
Minä olin kauhuissani. Minunkin urani oli vaakalaudalla.
Tekstasin Clevelandille ja pyysin luottamaan minuun.
Browns nousi vuorolta 26 vuorolle 22.
Kuulette varmasti yleisön huutavan Johnnyn nimeä.
22. vuorolla Cleveland Brownsin valinta on Johnny Manziel.
Pelinrakentaja, Texas A&M.
Se oli uskomaton hetki.
Siinä näette Clevelandin toivon.
Tuntui kuin olisimme odottaneet kolme päivää.
Hän käveli lavan poikki ja teki rahaeleensä.
Jumankekka. Hänet varattiin avauskierroksella. Kaikki järjestyi.
Browns sai vihdoin itselleen kasvot.
Ajattelin, että Johnny pelastaa Brownsin ja hänelle pystytetään patsaita.
Kun lähdimme paikalta, olimme liikennevaloissa kattoikkuna auki.
Johnnyn kaatoi shotteja limusiinissa perheensä ja ystäviensä kanssa.
Katsoin ylös, ja talon seinässä oli ensimmäinen Niken mainos.
Mietin vain, että vau.
Se oli menoa.
Uutinen Johnny Manzielista on saanut Browns-sivuston kuohumaan.
Ympärilläni olevat ihmiset olivat todella innoissaan.
Heistä tämä oli hyvä tilaisuus -
pelastaa avullani pitkään kompuroinut brändi.
Jokainen kuluva päivä ja viikko on minulle pelkkää plussaa.
Häneen kohdistui valtavia paineita ja odotuksia.
Hän oli selvästi vaikeuksissa.
Tajusin Clevelandissa melko nopeasti, etten viihtyisi siellä.
Minulla oli kaikkea, mitä ikinä halusin.
Olin rikas ja kuuluisa,
olin avauskierroksen varaus ja ehdolla aloittajaksi.
Kun sain kaiken haluamani, oloni oli tyhjempi kuin koskaan.
Minulla oli aina ollut hauskaa pukuhuoneessa kavereiden kanssa.
Pidin treeneistä ja toveruudesta ja kaikesta mitä se tarkoitti.
En kokenut sellaista NFL:ssä.
Ei Johnnysta ole joukkueen keulakuvaksi päivästä toiseen.
Ei hän panostanut siihen.
Jos hän olisi halunnut sitä, se olisi onnistunut, mutta hän ei nähnyt vaivaa.
Aloin nähdä Clevelandissa merkkejä jo aika aikaisin.
Johnny oli rakasti pelaamista, mutta nyt se ei ollut hänestä enää hauskaa.
GM valitti minulle, ettei Johnny katso nauhoja.
"Kai hän nyt vähän katsoo?"
"EB, hänen iPad-aikansa on 0,00 tuntia."
Nolla.
Istuin asunnossani Clevelandissa -
ja koin sen olevan ainoa paikka, missä pääsin pakoon kaikelta.
Katsoin joka päivä ulos ikkunoista ja tunsin tyhjyyttä.
Siirryin jalkapallokaupungista toiseen, ja halusin kokonaan eroon jalkapallosta.
En halunnut astua kentälle.
Minulla oli suurempiakin huolia kuin se, pystynkö pelaamaan vapautuneesti.
Olin edennyt pyörremyrskyn lailla vuoden 2012 College Stationista -
Heisman-palkinnon, Cotton Bowlin ja NCAA- jupakan kautta -
seuraavaan kauteen ja NFL-varauksiin.
En ehtinyt edes hengittää.
Elämä on ollut tällaista jo kauan.
En osaa enää edes kuvitella, millaista oli,
kun minusta ei tviitattu tai otettu kuvia kaikkialla.
Ne ajat näyttäytyvät kuin mustavalkoisina.
En tiennyt, miksen nähnyt aurinkoisia päiviä.
…ja Manziel on mennyttä.
Ja siinä tulee ensimmäinen rahaele.
Se käteisjuttu…
Puolustajat hierovat sitä hänen naamaansa aina säkityksen jälkeen.
Alku NFL:ssä oli surkea. -Se oli kamalaa.
…aivan eri Johnny Football kuin Texas A&M:ssä.
Minun piti olla pelastaja. Itse kaipasin vain hyvää päivää.
Ja mielessäni hoin itselleni jatkuvasti: "Et sinä halua olla täällä."
"Hoida itsesi pois tästä."
Hänen kerrotaan myöhästelleen kokouksista, ja hänet alennettiin kolmosketjuun.
Kalliilla hankittu pelaaja on menossa huonoon suuntaan.
Joo. Päätin lähteä perjantai-iltana ulos.
Yritin kai tukahduttaa tunteeni -
ja päästä olemasta Johnny Football.
Ammattilaissarjassa juhlinta oli julkisempaa.
En kuule sinua! Kädessäni on ihan liikaa rahaa.
Viikonloppuelämäni ei vaikuta työhöni.
Toivottavasti se ei myöskään loukkaa joukkuetovereitani.
Hän haistatti paskat kaikelle.
"Sain juuri 8,5 miljoonaa, ja nyt teen mitä haluan."
Minulle sanottiin jatkuvasti, että tein kaiken tarkoituksella.
Ei siinä ollut minusta mitään järkeä.
Hän saattaa itsensä toistuvasti ongelmiin.
Hän tietää edustavansa muutakin kuin itseään,
mutta hakeutuu vaikeuksiin. On se turhauttavaa.
Näimme, että hän tuhosi uraansa ja halusimme auttaa.
Hän ei enää välittänyt. Siinä vaiheessa oli katkaisun aika.
Viime vuoden kohutulokas Johnny Football kirjautui keskiviikkona hoitoon.
Ensimmäisinä päivinä oli raskasta nähdä itsensä joka televisiossa.
Hän on jonkinlainen legenda, ja se voi olla jopa haitaksi.
Jotkut yrittivät selvittää, missä laitoksessa olin,
ja eräänä päivänä kävelin mäkeä alas, kun ohi ajoi vuokra-auto.
Se oli ESPN:n Jeremy Fowler. Se veti minut pahasti solmuun.
Palattuaan 10 viikon vieroituksesta hän vaikutti muuttuneelta mieheltä.
Hän on vain elämän luusereita. Siitä ei pääse mihinkään.
Minua hehkutetaan nyt vähän vähemmän, ja se on hyvä asia.
Hoidon jälkeen hän pärjäsi hienosti.
Hän alkoi pelata, mutta pian oli taas nähtävissä,
että kun hän saisi muita virikkeitä, taas mentäisiin.
Kun astuu kaltevalle pinnalle, kaikki tapahtuu aika nopeasti.
Eihän hänen pitänyt enää juoda. Hän joi ja riiteli tyttöystävänsä kanssa.
Manziel ja nainen kertoivat poliisille juoneensa. Syytteitä ei nostettu.
Sen jälkeen syöksykierre vain kiihtyi.
Ajattelin lähteä Las Vegasiin lauantai-iltapäivänä.
Aioin palata kotiin hyvissä ajoin ennen seuraavan päivän matsia.
Tämä kuulostaa älyttömältä,
mutta hänellä oli peruukki ja tekoviiksetkin.
Blackjackpöydässä huomasin, että ihmiset alkoivat vilkuilla minua.
Silloin Twitterissä alkoi hirveä paskamyrsky.
En tiennyt mitään lentolippujen ostamisesta.
Aloin selata tavallisia lentoja.
Viimeinen lento oli jo mennyt, joten totesin, että pannaan sitten haisemaan.
Irtauduin täydellisesti kaikesta.
Johnny Football etsii nyt uutta joukkuetta.
Cleveland Browns katkaisi välit huonosti käyttäytyvään Manzieliin.
Manzielilla ei ole tulevaisuutta Cleveland Brownsissa.
Ei varsinkaan nyt, kun joukkue tajusi, ettei Manziel muutu.
Se oli katastrofi. Perikato.
…NFL:n historian suurimpia epäonnistumisia.
"Pieni", "itsekäs", "kuriton", "lapsellinen", "kauhukakara".
Manzielin piti olla Clevelandin jalkapallon tulevaisuus.
Pian hän lähtee sen häpäisijänä.
Kun Browns erotti minut, oli kuin maailman suurin taakka olisi poissa harteiltani.
Se ei kuitenkaan vaikuttanut siihen,
mitä koin ja millaisia asioita kohtasin joka päivä.
Dallasin poliisi tutkii vegasilaishotellin valvontanauhoja,
joilla näkyy Manziel ja hänen ex-tyttöystävänsä Colleen Crowley.
Crowleyn mukaan Manziel vei hänet takakautta ulos -
ja hän sanoi pysäköintihenkilöstölle pelkäävänsä henkensä puolesta.
Olin koko sen suhteen ajan uskoton, ja silloin päädyimme isoon riitaan.
Hän yritti hypätä ulos autosta, ja…
Colleen Crowley sai tuomarilta lähestymiskiellon,
joka pitää Johnny Manzielin loitolla kahden vuoden ajan.
Hän oli täysin holtiton, mutta kielsi kaiken.
Hän oli aivan sekaisin.
Pyysitkö tekojasi anteeksi? Entä lähdetkö vieroitukseen?
Veimme Johnnyn uudelleen katkaisuun.
Hän karkasi.
Läheisesi ovat sinusta huolissaan. -Läheiseni ovat tukenani.
Suhteeni Johnnyyn oli hyvin kireä. Tein minkä voin, eikä hän kuunnellut.
Hän oli itsetuhoinen ja töykeä.
Hän käski minun painua vittuun. Luulin kuulemma tietäväni kaiken.
Isän mukaan Manziel kieltäytyi katkaisusta kahdesti viikon aikana.
"Jos yksikin terapiakerta jää väliin, puran sopimuksemme."
Eivät agentit tee sellaista, varsinkaan hänelle.
Jopa Manzielin agentti Erik Burkhardt jättää hänet.
Setäni, joka toimi asianajajanani, purki päämiessuhteeni,
isäni veti nimensä pois yhtiöstäni -
ja läheisimmät ihmiseni olivat valmiit luovuttamaan minun suhteeni.
Ja kun niin tapahtui, halusin vain näyttää koko porukalle.
"Mitä te kuvittelette? Ette ole nähneet vielä mitään."
Se oli ensimmäinen kerta, kun aloin käyttää huumeita päivittäin.
Johnny, haluaisitko sanoa jotain? -Johnny Football!
Vedin enimmäkseen kokaiinia ja oksikodonia.
Tammikuusta syyskuuhun laihduin 97 kilosta 79 kiloon.
Piuhat olivat päässäni aivan solmussa.
Minut diagnosoitiin bipolaariseksi. Se tuntui kuin sanottaisiin narkkariksi.
Raha, maine, kritiikki ja sosiaalinen media syövät hänet elävältä.
Pakenin vain ongelmiani.
Se oli ehkä viiden miljoonan taalan ränni.
300 Fireball-viskiä! Sikasiistiä!
Sabotoin elämääni ja yritin polttaa sen maan tasalle.
Olin suunnitellut tekeväni kaiken, mitä silloin halusin tehdä.
Tuhlaisin kaiken minkä voin ja sitten tappaisin itseni.
Olin jo kuukausia aiemmin ostanut aseen, jota tiesin käyttäväni.
Halusin niin rappiolle, että se olisi järkevää,
ja huono tilanne olisi tekosyy pakenemiselle.
En vieläkään tiedä, mitä tapahtui, mutta ase vain löi tyhjää.
En voinut hyvittää tekojani -
Colleenia, NFL:ää, A&M:ää ja ihan kaikkia kohtaan.
Suhteeni perheeseenikin veteli aivan viimeisiään.
Kyyti oli päättynyt.
Lähdin Los Angelesista tietämättä minne menisin.
En tiennyt, mitä tapahtuisi, ja palasin Texasiin.
En sanonut isälle paljoakaan.
Ilmestyin vain ovelle ja sanoin, ettei minulla ole muuta paikkaa.
Tule!
Tänne.
Tule.
Vein sen eilen golfkentälle, ja se juoksi ihan hulluna.
Lähetin videon. -Veisit joka päivä.
Se ei halua olla sisällä.
Tämä on ollut pitkä taival. En tiedä, onko se ollut mahtavaa -
vai kamalaa. Se jää nähtäväksi.
Ylös mäkeä.
Aloitan ensimmäisen väylän.
Olemme onnekkaita, ja Johnny on luonamme.
Joo!
Kaikki on edelleen korjattavissa.
Yksi kolmesta oli hyvä.
Johnnylla on tulossa parempia päiviä kuin hänellä on ollut.
Monet ihmettelevät, miksei hän tee mitään.
Hän ei ole vielä henkisesti valmis sellaiseen tekemiseen.
Tiedän, miten paljon hyvää hän voisi tehdä,
mutta tiedän myös, että hänelle jokainen päivä on taistelu.
Eikä se muutu ikinä.
Ihmiset ovat välillä huolissaan minusta, mutta se on luonnollista.
Olen antanut siihen syytä.
Mennessäni A&M:ään en ajatellut olevani kahden vuoden päästä NFL:ssä.
Ajattelin, että jo yliopistojalkapallo olisi minulle uskomaton saavutus.
Sanon aina, ettei ollut väliä, missä joukkueessa pelasin.
En olisi silloin pystynyt olemaan hyvä pelinrakentaja missään.
Sillä tasolla pitäisi todellakin olla jo vähän fiksumpi.
Pitäisi osata toimia kuin ammattilainen ja viedä uraansa eteenpäin -
sekä ponnistella tullakseen yhä paremmaksi urheilijaksi.
Loppujen lopuksi minä olin pohjimmiltani bilettäjä.
Veljeskuntani vain oli jalkapallojoukkue.
Rakastin elämääni ja vapauttani.
Oli mahtavaa päästä tekemään upeita asioita kentällä ja sen ulkopuolella.
Joskus on silti pakko katsoa taaksepäin ja miettiä, riittikö minulle mikään.
Olisinko ikinä tyytyväinen vai aioinko jatkaa opiskelijabileitä vuosikausia,
kunnes lopulta huomaisin olevani yhä niissä.
Samalla olisin työntänyt elämäsi tavoitteita vain kauemmas.
Niiden aikojen miettiminen on nykyään raskasta.
Enimmäkseen ne tuntuvat kaukaisilta muistoilta.
Nyt tavoittelen yksinkertaisempaa onnea kuin monta vuotta sitten.
En koe olevani se kohuttu Johnny Football.
Se villitys on levinnyt koko maahan.
Koen olevani Kerrvillen Johnny Manziel, joka yritti vain olla rento tyyppi -
ja joka tykkää hengata kavereiden kanssa ja olla tavallinen opiskelija.
Tekstitys: Riku Kanninen